Fostul președinte Traian Băsescu, suspendat de două ori, dar care și-a păstrat funcția după referendum, a comentat, duminică seara, la Digi24, ideea enunțată ceva mai devreme de Viorica Dăncilă, de a-l suspenda pe actualul președinte, Klaus Iohannis, pe care îl acuză că nu respectă deciziile Curții Constituționale refuzând numirea miniștrilor interimari.

„În ce restaurant era?” a întrebat Traian Băsescu cu o mină gravă, când i s-a spus despre declarația Vioricăi Dăncilă.

„Era la Antena 3”, a replicat Cosmin Prelipceanu.

„E, tot o bodegă”, a replicat fostul președinte izbucnind în râs. „A fost ziua dânsei? De unde venea?”, a continuat să râdă fostul președinte, argumentând: „Cum să te apuci să suspenzi președintele, când tu însuți, ca guvern, ești căzut?!”

Revenind la un ton serios, Traian Băsescu s-a arătat sceptic că un asemenea demers i-ar aduce un câștig de imagine Vioricăi Dăncilă în ochii electoratului.

Citiți și: Băsescu: Nu-i voi mai spune Sică Mandolină, Ludovic Orban s-a maturizat. PNL va absorbi ALDE

Băsescu: Electoratul USR e cel mai exigent. Nu va tolera să nu votezi guvernul liberal, chit că nu intri la guvernare

Editor: Luana Păvălucă